2. Ansøgning om støttemidler fra EU til udvikling af investeringskoncept for termonet 
(Åben)
Tidl. politisk behandling
Forventet sagsgang
TM-U 
Lovgrundlag
Cirkulæreskrivelse om kommunal varmeplanlægning og 
projektgodkendelse
SAGENS INDHOLD
Teknik- og Miljøudvalget skal i denne sag tage stilling til, om [adresse] skal 
søge støtte fra European City Facility-programmet (EUCF) på ca. 450.000 kr. Midlerne skal anvendes til 
ekstern rådgivning med henblik på at analysere perspektiverne i et muligt investeringskoncept for termonet 
som kollektiv varmeløsning. Ansøgningsfristen til EUCF er 18. december 2024.
Som led i arbejdet med  Strategisk Varmeplan 2022-2030, indledte Favrskov Kommune i 2022 en 
undersøgelse af mulighederne for etablering af termonet. Termonet vil kunne udgøre en kollektiv 
varmeløsning i områder, hvor traditionel fjernvarme ikke kan udrulles. Kommunen modtog i den forbindelse 
100.000 kr. i støtte fra Region Midtjyllands landdistriktsindsats "Den bæredygtige landsby", til projekt ”Lune 
rammer for fremtiden”. I projektet blev tre landsbyer valgt ud til undersøgelsen. 
 
Projektet ”Lune rammer for fremtiden” er netop afsluttet, og det har ikke vist sig muligt at tilbyde borgerne i 
de tre udvalgte landsbyer hjælp til etablering af en fælles varmeløsning. I konklusionerne fra projektet bliver 
der peget på særligt to udfordringer med etablering af termonet som fælles varmeløsning:
1.
Finansiering.
2.
Ejerskab af ledningsnettet.
Finansieringsudfordringen adresserede Favrskov Kommune i sit høringssvar til det lovforslag om ændring 
af varmeforsyningsloven, som Klima-, Forsynings- og Energiministeren sendte i høring i juli 2024. Hvis 
lovforslaget vedtages i sin nuværende form, vil termonet ikke blive omfattet af varmeforsyningsloven. Det 
vil i givet fald betyde, at kommunen ikke vil kunne stille en kommunegaranti, og dermed besværliggøres 
ekstern finansiering af løsningen. 
Ejerskab af ledningsnettet kræver i dag, at borgerne selv skal etablere et selskab. Det er dog en løsning, 
som borgerne finder både arbejdskrævende og risikofyldt. 
 
Med midler fra EUCF, kan Teknik og Miljø købe kompetent rådgivning til en grundig analyse af både de 
juridiske, økonomiske og samarbejdsmæssige aspekter ved termonet. Dermed opnås den nødvendige 
viden til brug for udvikling af et investeringskoncept, der kan anvendes i den fortsatte dialog med relevante 
landsbyer. 
VURDERING
I henhold til Målsætninger i Klimaplan 2050 mangler [adresse] fortsat at reducere med ca. 2.000 
naturgasfyr og ca. 1.000 oliefyr inden 2030. Mange af disse findes i områder uden mulighed for fjernvarme, 
dvs. i landdistrikterne. 
[adresse]: EMN-2022-02836
Dok-ID: 3801392
Sagsbehandler: lvso
Teknik- og Miljøudvalget
4. december 2024  16:00
I henhold til indsats nr. 44 i Indsatskatalog Klimaplan 2050, har kommunen desuden forpligtet sig til ”at 
undersøge mulighederne for at facilitere etableringen af energifællesskaber, hvor borgere, foreninger og 
virksomheder kan tage initiativ til at etablere anlæg for vedvarende energi”.
Teknik og Miljø vurderer, at et velbelyst investeringskoncept vil lette vejen for den nødvendige finansiering 
i forbindelse med udbredelsen af termonet som kollektiv varmeløsning. Hvis de 27 landsbyer i [adresse] 
Kommune, som i dag ikke kan få fjernvarme, kan blive forsynet med termonet, vil det bidrage positivt til 
opfyldelsen af målsætningerne i kommunens klimaplan. 
ØKONOMI
Ansøgningen får ingen økonomiske konsekvenser for Favrskov Kommune.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At godkende ansøgning om ca. 450.000 kr. i støtte fra European City Facility-programmet (EUCF) til 
rådgivning ifm. udvikling af et investeringskoncept for termonet.
BESLUTNING
.
Teknik- og Miljøudvalget, 4. december 2024: 
Fraværende: Ingen
Godkendt.
Bilag
